Авария на АЕЦ Фукушима I
Аварията в АЕЦ Фукушима I () е радиационна авария от седма, най-високата степен по международната скала за ядрените събития, възникнала в АЕЦ Фукушима I в префектура Фукушима, Япония. Това е най-сериозният ядрен инцидент след Чернобилската авария от 26 април 1986 г. Електроцентралата, собственост на Токийската електрическа компания ("Tokyo Electric Power Company", TEPCO, ТЕПКО), разполага с 6 енергоблока с кипящи реактори.